CELEX: 22010D0636
Language: lv
Date: 2010-05-25 00:00:00
Title: 2010/636/ES: ES un Horvātijas Stabilizācijas un asociācijas padomes Lēmums Nr. 1/2010 ( 2010. gada 25. maijs ) par Horvātijas līdzdalību novērotājas statusā Eiropas Savienības Pamattiesību aģentūras darbā un attiecīgo kārtību

23.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 279/68
            
         ES UN HORVĀTIJAS STABILIZĀCIJAS UN ASOCIĀCIJAS PADOMES LĒMUMS Nr. 1/2010
   (2010. gada 25. maijs)
   par Horvātijas līdzdalību novērotājas statusā Eiropas Savienības Pamattiesību aģentūras darbā un attiecīgo kārtību
   (2010/636/ES)
   ES UN HORVĀTIJAS STABILIZĀCIJAS UN ASOCIĀCIJAS PADOME,
   ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Horvātijas Republiku, no otras puses (1),
   ņemot vērā Padomes Regulu (EK) Nr. 168/2007 (2007. gada 15. februāris), ar ko izveido Eiropas Savienības Pamattiesību aģentūru (2), un jo īpaši tās 28. panta 2. punktu,
   tā kā:
   
               (1)
            
            
               Luksemburgas Eiropadome 1997. gada decembrī noteica līdzdalību Kopienas aģentūrās kā vienu no veidiem, kā paātrināt pirmspievienošanās stratēģiju. Eiropadomes secinājumi paredz, ka “pamatojoties uz nosacījumu, ka katru gadījumu izskata atsevišķi, kandidātvalstis var piedalīties Kopienas aģentūrās”.
            
         
               (2)
            
            
               Horvātija atbalsta Eiropas Savienības Pamattiesību aģentūras (aģentūra) mērķus un uzdevumus, kā arī piekrīt aģentūras darbībai un uzdevumu aprakstam, kā noteikts Regulā (EK) Nr. 168/2007.
            
         
               (3)
            
            
               Ir lietderīgi darīt iespējamu Horvātijas līdzdalību novērotājas statusā un noteikt šādas dalības kārtību, tostarp noteikumus par šo valstu dalību aģentūras pasākumos, finansiālo ieguldījumu un personālu.
            
         
               (4)
            
            
               Ir arī lietderīgi, ka aģentūra risina pamattiesību problēmas Horvātijā saskaņā ar darbības jomu, kas noteikta Regulā (EK) Nr. 168/2007, ciktāl nepieciešams tās tiesību aktu pakāpeniskai pielāgošanai Kopienas tiesību aktiem,
            
         IR PIEŅĒMUSI ŠO LĒMUMU.
   1. pants
   Horvātija kā kandidātvalsts piedalās Eiropas Savienības Pamattiesību aģentūras darbā novērotājas statusā, kā noteikts Regulā (EK) Nr. 168/2007.
   2. pants
   1.   Aģentūra var risināt pamattiesību problēmas Horvātijā saskaņā ar Regulas (EK) Nr. 168/2007 3. panta 1. punktu, ciktāl nepieciešams tās tiesību aktu pakāpeniskai pielāgošanai Kopienas tiesību aktiem.
   2.   Tādēļ aģentūra var Horvātijā veikt uzdevumus, kas noteikti Regulas (EK) Nr. 168/2007 4. un 5. pantā.
   3. pants
   Horvātija veic finansiālus ieguldījumus Regulas (EK) Nr. 168/2007 4. pantā minētajās aģentūras darbībās saskaņā ar noteikumiem šā lēmuma pielikumā.
   4. pants
   1.   Horvātija ieceļ personas, kas atbilst Regulas (EK) Nr. 168/2007 12. panta 1. punktā minētajiem kritērijiem, attiecīgi novērotāja vai tā aizvietotāja amatā. Viņi var piedalīties valdes darbā ar tādiem pašiem nosacījumiem kā dalībvalstu ieceltie pārstāvji un to aizvietotāji, taču bez balsstiesībām.
   2.   Horvātija izvirza valdības amatpersonu valsts sadarbības koordinatora postenim, kā minēts Regulas (EK) Nr. 168/2007 8. panta 1. punktā.
   3.   Četru mēnešu laikā pēc šā lēmuma stāšanās spēkā Horvātija iesniedz Komisijai 1. un 2. punktā minēto personu vārdus, ziņas par kvalifikāciju un kontaktinformāciju.
   5. pants
   Dati, kas tiek sniegti aģentūrai vai ko sniedz pati aģentūra, var tikt publicēti, un tie ir pieejami sabiedrībai, ja konfidenciālajai informācijai Horvātijā ir tāds pats aizsardzības līmenis kā Kopienā.
   6. pants
   Aģentūrai Horvātijā ir tādas pašas tiesības kā juridiskām personām saskaņā ar Horvātijas tiesību aktiem.
   7. pants
   Lai aģentūra un tās darbinieki varētu veikt savus uzdevumus, Horvātija piešķir privilēģijas un imunitāti, kas identiskas privilēģijām un imunitātei, kuras noteiktas Protokola (Nr. 36) par privilēģijām un imunitāti Eiropas Kopienās, kas pievienots Eiropas Kopienas dibināšanas līgumam un Eiropas Atomenerģijas kopienas dibināšanas līgumam, 1. līdz 4., 6., 7., 11. līdz 14., 16., 18. un 19. pantā.
   8. pants
   Atkāpjoties no 12. panta 2. punkta a) apakšpunkta Eiropas Kopienu pārējo darbinieku nodarbināšanas kārtībā, kas paredzēta Padomes Regulas (EEK, Euratom, EOTK) Nr. 259/68 (3), Horvātijas valstspiederīgos, kas pilnībā bauda pilsoņu tiesības, var nodarbināt, pamatojoties uz līgumu ar aģentūras direktoru.
   9. pants
   Puses veic visus vispārējus vai īpašus pasākumus, lai izpildītu savas saistības saskaņā ar šo lēmumu, un paziņo par tiem Stabilizācijas un asociācijas padomei.
   10. pants
   Šis lēmums stājas spēkā otrā mēneša pirmajā dienā pēc tā pieņemšanas dienas.
   
      Briselē, 2010. gada 25. maijā
      
         
            ES un Horvātijas Stabilizācijas un asociācijas padomes vārdā –
         
            priekšsēdētājs
         
         G. JANDROKOVIĆ
      
   
   
      (1)  OV L 26, 28.1.2005., 3. lpp.
   
      (2)  OV L 53, 22.2.2007., 1. lpp.
   
      (3)  OV L 56, 4.3.1968., 1. lpp.
   
      PIELIKUMS
      
         HORVĀTIJAS FINANSIĀLAIS IEGULDĪJUMS EIROPAS SAVIENĪBAS PAMATTIESĪBU AĢENTŪRĀ
      
      
                  1.
               
               
                  Finansiālais ieguldījums, kas Horvātijai jāveic Eiropas Savienības vispārējā budžetā, lai piedalītos Eiropas Savienības Pamattiesību aģentūras (aģentūra) darbā, kā noteikts 2. punktā, atspoguļo visas ar to saistītās izmaksas.
               
            
                  2.
               
               
                  Finansiālais ieguldījums, kas Horvātijai jāveic Eiropas Savienības vispārējā budžetā, ir šāds:
                  
                              1. gads
                           
                           
                              EUR 180 020
                           
                        
                              2. gads
                           
                           
                              EUR 180 020
                           
                        
                              3. gads
                           
                           
                              EUR 180 020
                           
                        
                              4. gads
                           
                           
                              EUR 205 020
                           
                        
                              5. gads
                           
                           
                              EUR 205 020
                           
                        
            
                  3.
               
               
                  Par iespējamo finansiālo atbalstu no Kopienas palīdzības programmām vienojas atsevišķi saskaņā ar attiecīgo Kopienas programmu.
               
            
                  4.
               
               
                  Horvātijas ieguldījumu pārvalda saskaņā ar Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (1).
               
            
                  5.
               
               
                  Horvātijas pārstāvju un speciālistu ceļa un uzturēšanās izmaksas, kas saistītas ar dalību aģentūras darbībās vai sanāksmēs saistībā ar aģentūras darba programmas izpildi, aģentūra atmaksā saskaņā ar noteikumiem un procedūrām, kas pašreiz ir spēkā attiecībā uz Eiropas Savienības dalībvalstīm.
               
            
                  6.
               
               
                  Pēc šā lēmuma spēkā stāšanās un katra nākamā gada sākumā Komisija nosūta Horvātijai naudas līdzekļu pieprasījumu, kas atbilst tās šajā lēmumā paredzētajam ieguldījumam aģentūrā. Pirmajā savas dalības kalendārajā gadā Horvātija veic ieguldījumu, ko proporcionāli aprēķina no dalības dienas līdz gada beigām. Nākamajiem gadiem ieguldījums būs saskaņā ar šo lēmumu.
               
            
                  7.
               
               
                  Šo ieguldījumu izsaka EUR un veic Komisijas bankas EUR kontā.
               
            
                  8.
               
               
                  Horvātija veic savu ieguldījumu saskaņā ar naudas līdzekļu pieprasījumu vēlākais 30 dienu laikā pēc tam, kad Komisija ir nosūtījusi naudas līdzekļu pieprasījumu.
               
            
                  9.
               
               
                  Par jebkādu maksājuma kavējumu no dienas, kad beidzies iemaksas termiņš, Horvātijai ir jāmaksā procenti par nenomaksāto summu. Procentu likme ir par 1,5 procentu punktiem lielāka nekā procentu likme, ko Eiropas Centrālā banka maksājuma termiņa dienā piemēro saviem darījumiem EUR.
               
            
         (1)  OV L 248, 16.9.2002., 1. lpp.